Eurybates

Eurybates () oli kreikkalaisessa mytologiassa kahden eri hahmon nimi.

 Eyrybates, jota roomalaiset runoilijat kutsuivat nimellä Eribotes, oli Teleonin poika ja yksi argonauteista.  Hän oli lahjakas lääketieteen saralla, ja sitoi Oileuksen haavat, jotka tämä sai heidän kohtaamisestaan Stymfaloksen lintujen kanssa.
 Eurybates, Odysseuksen airut seurasi isäntäänsä Ithakasta Troijan sotaan. Homeros kuvaili Eurybatesta kumaraselkäiseksi, tummaihoiseksi ja kiharapäiseksi, ja mainitsi, että hänellä oli isäntänsä kunnioitus, koska hän oli saman mielinen ja tälle kuuliainen.

Lähteet 

Kreikkalainen mytologia